CELEX: 32018D0354
Language: et
Date: 2018-03-08 00:00:00
Title: Komisjoni rakendusotsus (EL) 2018/354, 8. märts 2018, millega kinnitatakse Iirimaal kasutatavad searümpade liigitusmeetodid

12.3.2018   
            
            
               ET
            
            
               Euroopa Liidu Teataja
            
            
               L 68/8
            
         KOMISJONI RAKENDUSOTSUS (EL) 2018/354,
   8. märts 2018,
   millega kinnitatakse Iirimaal kasutatavad searümpade liigitusmeetodid
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkti p,
   ning arvestades järgmist:
   
               (1)
            
            
               Määruse (EL) nr 1308/2013 IV lisa B osa IV punkti alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõestatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel tuleks lähtuda hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni määruse (EÜ) nr 1249/2008 (2) artikli 23 lõikes 3.
            
         
               (2)
            
            
               Komisjoni otsusega 1987/293/EÜ (3) lubati Iirimaal kasutada searümpade liigitamiseks kaht meetodit.
            
         
               (3)
            
            
               Iirimaa palus, et komisjon jätaks Iirimaal searümpade liigitamiseks kasutada lubatud meetodite loetelust välja meetodi Fat-O-Meat'er (FOM), kuna seda enam ei kasutata, ja lubaks tema territooriumil kasutada searümpade liigitamiseks kolme uut meetodit ning ajakohastaks seadme Hennessy Grading Probe 2 (HGP2) puhul praegu kasutatavat võrrandit.
            
         
               (4)
            
            
               Iirimaa esitas määruse (EÜ) nr 1249/2008 artikli 23 lõikega 4 ettenähtud protokolli abil proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi.
            
         
               (5)
            
            
               Kõnealuse taotluse läbivaatamisel selgus, et uute liigitusmeetodite kinnitamise ja võrrandi ajakohastamise tingimused on täidetud. Seepärast tuleks Iirimaal lubada kõnealuste liigitamismeetodite kasutamine.
            
         
               (6)
            
            
               Selguse ja õiguskindluse huvides tuleks vastu võtta uus otsus. Otsus 1987/293/EÜ tuleks seepärast kehtetuks tunnistada.
            
         
               (7)
            
            
               Seadmete või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega.
            
         
               (8)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Iirimaal lubatakse searümpade liigitamiseks vastavalt määruse (EL) nr 1308/2013 IV lisa B osa IV punkti alapunktile 1 kasutada järgmisi meetodeid:
   
               a)
            
            
               seade Hennessy Grading Probe 2 (HGP 2) ja sellega seotud hindamismeetodid, mille üksikasjad on esitatud lisa I osas;
            
         
               b)
            
            
               seade Hennessy Grading Probe 7 (HGP 7) ja sellega seotud hindamismeetodid, mille üksikasjad on esitatud lisa II osas;
            
         
               c)
            
            
               seade Fat-O-Meat'er II (FOM II) ja sellega seotud hindamismeetodid, mille üksikasjad on esitatud lisa III osas;
            
         
               d)
            
            
               seade AutoFom III ja sellega seotud hindamismeetodid, mille üksikasjad on esitatud lisa IV osas.
            
         Artikkel 2
   Lubatud seadmete või liigitusmeetodite muutmine on lubatud üksnes juhul, kui muudatus on sõnaselgelt lubatud komisjoni rakendusotsusega.
   Artikkel 3
   Otsus 1987/293/EÜ tunnistatakse kehtetuks.
   Artikkel 4
   Käesolev otsus on adresseeritud Iirimaale.
   
      Brüssel, 8. märts 2018
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  ELT L 347, 20.12.2013, lk 671.
   
      (2)  Komisjoni 10. detsembri 2008. aasta määrus (EÜ) nr 1249/2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).
   
      (3)  Komisjoni 18. mai 1987. aasta otsus 1987/293/EÜ searümpade liigitusmeetodite kinnitamise kohta Iirimaal (EÜT L 146, 6.6.1987, lk 66).
   
      LISA
      
         SEARÜMPADE LIIGITAMISE MEETODID IIRIMAAL
      
      I OSA
      
         Hennessy Grading Probe 2 (HGP 2)
      
      
               
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe 2 (HGP 2).
               
            
               
                  2.
               
               
                  Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp 58 MR), ning mille mõõteulatus on 0–120 millimeetrit.
               
            
               
                  3.
               
               
                  Rümba tailihasisaldus arvutatakse järgmise valemiga:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  
                  kus:
                  
                              LMPHGP 2
                              
                           
                           
                              =
                           
                           
                              rümba hinnanguline tailihasisaldus protsentides;
                           
                        
                              FHGP 2
                              
                           
                           
                              =
                           
                           
                              seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;
                           
                        
                              MHGP 2
                              
                           
                           
                              =
                           
                           
                              lihase paksus millimeetrites, mõõdetuna samal ajal ja samas kohas kui FHGP 2;
                           
                        
            
               
                  4.
               
               
                  Valem kehtib 60–125 kilogrammi (tapasooja rümba mass) kaaluvate rümpade puhul.
               
            II OSA
      
         Hennessy Grading Probe 7 (HGP 7)
      
      
               
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe 7 (HGP 7).
               
            
               
                  2.
               
               
                  Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp 58 MR), ning mille mõõteulatus on 0–120 millimeetrit.
               
            
               
                  3.
               
               
                  Rümba tailihasisaldus arvutatakse järgmise valemiga:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  kus:
                  
                              LMPHGP 7
                              
                           
                           
                              =
                           
                           
                              rümba hinnanguline tailihasisaldus protsentides;
                           
                        
                              FHGP 7
                              
                           
                           
                              =
                           
                           
                              seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;
                           
                        
                              MHGP 7
                              
                           
                           
                              =
                           
                           
                              lihase paksus millimeetrites, mõõdetuna samal ajal ja samas kohas kui FHGP 7;
                           
                        
            
               
                  4.
               
               
                  Valem kehtib 60–125 kilogrammi (tapasooja rümba mass) kaaluvate rümpade puhul.
               
            III OSA
      
         Fat-O-Meat'er II (FOM II)
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Fat-O-Meat'er (FOM II).
               
            
               
                  2.
               
               
                  Seadmes FOM II on optiline noaga sond, sügavuse mõõtmise seadis (mõõteulatus 0–125 mm) ning andmete kogumise ja analüüsimise paneel. Mõõtmistulemused teisendatakse hinnanguliseks tailihasisalduseks seadme FOM II abil.
               
            
               
                  3.
               
               
                  Rümba tailihasisaldus arvutatakse järgmise valemiga:
                  LMPFOMII = 61,89462 – 0,73771 FFOMII + 0,10897 MFOMII
                  
                  kus:
                  
                              LMPFOMII
                              
                           
                           
                              =
                           
                           
                              rümba hinnanguline tailihasisaldus protsentides;
                           
                        
                              FFOMII
                              
                           
                           
                              =
                           
                           
                              seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;
                           
                        
                              MFOMII
                              
                           
                           
                              =
                           
                           
                              lihase paksus millimeetrites, mõõdetuna samal ajal ja samas kohas kui FFOMII.
                           
                        
            
               
                  4.
               
               
                  Valem kehtib 60–125 kilogrammi (tapasooja rümba mass) kaaluvate rümpade puhul.
               
            IV OSA
      
         AutoFom III
      
      
               
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet AutoFom III.
               
            
               
                  2.
               
               
                  Seade on varustatud 16 ultrahelianduriga (Frontmatec Smørum A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse hinnanguliseks tailihasisalduseks (protsentides) arvuti abil.
               
            
               
                  3.
               
               
                  Rümba tailihasisaldus arvutatakse järgmise valemiga:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  kus:
                  
                              LMPAF3
                              
                           
                           
                              =
                           
                           
                              rümba hinnanguline tailihasisaldus protsentides;
                           
                        
                              R2P9
                           
                           
                              =
                           
                           
                              naha paksus vähima rasvasisaldusega (MFT) kohas millimeetrites, kusjuures MFT on rasvaprofiili vähim positsioon pärast nahaprofiili eemaldamist;
                           
                        
                              R2P10
                           
                           
                              =
                           
                           
                              ristlõike rasvkoe vähim mõõt millimeetrites;
                           
                        
                              R3P5
                           
                           
                              =
                           
                           
                              lihase suurim mõõt (roide suurim positsioon miinus peki vähim positsioon, teisendatud millimeetriteks).
                           
                        
            
               
                  4.
               
               
                  Valem kehtib 60–125 kilogrammi (tapasooja rümba mass) kaaluvate rümpade puhul.